Համազգայինի Մ. եւ Հ. Արսլանեան Ճեմարան

Համազգայինի Մ. եւ Հ. Արսլանեան Ճեմարանը, երկսեռ երկրորդական ուսումնական հաստատութիւն է: Տեղակայուած է Մըզհեր (Ծաղկաձոր) շրջանի բլուրի կողին, Անթիլիաս, Լիբանան, 26000 քառակուսի մեթր տարածութեամբ հողաշերտի մը վրայ։

Բացի ընդարձակ ու լուսաւոր դասասրահներէն, Ճեմարանը օժտուած է ուսումնական բազմաթիւ յարմարութիւններով՝ 

 Հիմնումը 
Հիմնուած է 1930 թուականի Մարտ 3-ին իբրեւ միջնակարգ վարժարան։ Հիմնադիրներ՝ Լեւոն Շանթ եւ Նիկոլ Աղբալեան։ Սկիզբը կոչուած է «Հայ Ճեմարան» եւ գործած՝ Պէյրութի Քանթարի թաղամասին մէջ վարձուած երկյարկանի շէնքի մը մէջ, ապա տեղափոխուած է մօտակայ Ուատի Ապու-Ճեմիլ թաղամաս, աւելի ընդարձակ այլ վարձուած շէնք։ 1950 թուականին Պէյրութի Զոքաք էլ Պլաթ թաղամասին մէջ կառուցուած է նոր, սեփական շէնքը, որ գլխաւոր բարերարի անունով վերանուանուած է «Համազգայինի Նշան Փալանճեան Ճեմարան»։ Ընկերութեան նպատակն էր գալիք սերունդի կրթութիւնը, մեծահասակներու ինքնազարգացումը եւ հայագիտութեան մշակումը։ Իր նպատակներու իրագործման համար Համազգային ընկերութիւնը 1930 թուականի Մարտ 3-ին Պէյրութի մէջ կը հիմնէ Հայ Ճեմարան։

 Տնօրինութիւն 
Նորաբաց ճեմարանի տնօրինութիւնը կը ստանձնեն Լեւոն Շանթը եւ Նիկոլ Աղբալեանը։ Լեւոն Շանթի մահէն յետոյ (1951 թուական) ճեմարանի տնօրէնի պաշտօնը կը ստանձնէ Սիմոն Վրացեանը եւ իրեն կ'օգնեն որպէս փոխտնօրէն՝ Մուշեղ իշխանը եւ Գառնիկ Բանեանը։ Սիմոն Վրացեանի հիւանդութեան պատճառով, 1968 թուականի աշնան տնօրէն կը նշանակուի Հրաչ Տասնապետեանը։ Հրաչ Տասնապետեանի մահէն յետոյ (2001 թուականի Ապրիլ), ճեմարանի տնօրինութիւնը որոշ ժամանակ կը վստահուի եռանդամ տնօրէններու խորհուրդին։ Ապա ճեմարանի տնօրէն կը նշանակուի Տիգրան Ճինպաշեանը։ Տնօրէնին կ'օժանդակեն երկու փոխտնօրէնները՝ ուսումնակրթական տեսուչ՝ Հուրի Եափուճեանը եւ վարչական պատասխանատու՝ Նորայր Նաճարեանը։

 Ճեմարանի նպատակը 
Ճեմարանի նպատակն էր նոր սերունդին կրթելու միջոցով պատրաստել վաղուան մտաւորական սերունդը, որ իր վրայ պիտի վերցնէր սփիւռքի մէջ հայապահպանման, հայ լեզուի, գրականութեան եւ մշակոյթի զարգացման պատասխանատուութիւնը։ Ճեմարանը 1950 թուականէն կ'անուանուէր Նշան Փալանճեան, իսկ 1986 թուականէն արդէն՝ Մելանքթոն եւ Հայկ Արսլանեան ճեմարան։

 Արսլանեան Ճեմարան 
Արսլանեան Ճեմարանը կը գտնուի Անթիլիասի մերձակայ բլուրներու կողքին եւ անոր տարածքն է 26000 քառ․ քմ։ Ճեմարանն օժտուած է ուսումնական բազմաթիւ յարմարութիւններով՝ գրադարաններ, ելեկտրոնային գրադարան, գիտաշխատանոցներ, համակարգչային դասասրահ, լուսարձակման սրահ, հեռատեսիլի ու վիտէոյի սրահ, փոքր թատերասրահ, երաժշտական սրահ, ճատրակի սրահ, մարզասրահներ, քննութիւններու եւ հաւաքոյթի սրահներ, խաղավայրեր, եւայլն։ Ուսուցիչներու եւ աշակերտներու տրամադրութեան տակ են բազմաթիւ դաշնամուրներ, երաժշտական գործիքներ, համակարգիչներ, հեռատեսիլներ, ձայնասփիւռներ, լուսարձակներ, քարտէզներ եւ այլ բազմաթիւ գործիքներ ու իրեր։ Ճեմարանի ուսումնական հայեցակարգը ներշնչուած է ֆրանսականէն։ Ճեմարանի ուսումնական հայեցակարգը կը կարեւորէ հայեցի դաստիարակութիւնը՝ շեշտը դնելով հայերէն լեզուի, հայոց պատմութեան եւ հայ մշակոյթի աւանդման առաջնահերթութեան վրայ։ Ճեմարանի մէջ կը դասաւանդուին լեզուներ՝ հայերէն, արաբերէն, ֆրանսերէն եւ անգլերէն, ինչպես նաեւ բնագիտութիւն, քիմիա, կենսաբանութիւն, երկրաբանութիւն, թուաբանութիւն, գեղագիտական դաստիարակութիւն, ֆիզիքական եւ մարզական դաստիարակութիւն եւ այլն։ Մանկավարժական յատուկ մօտեցումը, ճեմարանի յատուկ եզակի մթնոլորտը կ'ապահովէ աշակերտներու մտաւոր եւ հոգեկան ներդաշնակ զարգացումը։

 Ճեմարանի բաժիններ 
Արսլանեան ճեմարանը ուսումնական համապարփակ հաստատութիւն է եւ օժտուած է նախահամալսարանական ուսման բոլոր բաժիններով՝ մանկամսուր (1-3 տարեկան երեխաների համար), մանկապարտէզ (3-5 տարեկաններու համար), տարրական բաժին (6-8 տարեկաններու համար), նախակրթական (9-11 տարեկաններու համար), միջնակարգ (12-15 տարեկաններու համար), երկրորդական (16-18 տարեկան աշակերտներու համար)։ Աշակերտներու արտադասարանային գործունէութեան կազմակերպումը, աշակերտներու ելումուտը, զբօսանքներու եւ ազատ պահերու հսկողութիւնը կ'իրականացնէ Ընդհանուր հսկիչը, որ ունի 2 օգնական։

 Ճեմարանի տնօրինութիւն 
Ճեմարանը կը կառավարէ տնօրէնը, որուն կ'օժանդակեն 2 փոխտնօրէնները։ Տնօրինութեան կից կը գործէ նաեւ ծնողական խորհուրդը եւ ճեմարանի շրջանաւարտներու միութիւնը։

 Ճեմարանի աշակերտութիւն 
Այսօր ճեմարանի աշակերտներու թիւը կը հասնի 700-ի։ Յետագային նորակառոյց դպրոցի շրջափակին մէջ կը  կանգնեցուին այլ նոր շէնքեր։ Մինչեւ Լիբանանի քաղաքացիական պատերազմի սկիզբը (1975) ճեմարանը տուած է 528 շրջանաւարտ։ 1974-1975 ուսումնական տարեշրջանին ունեցած է 1003 աշակերտ։

 Ճեմարանը պատերազմի տարիներուն 
Քաղաքացիական պատերազմի տարիներուն Պէյրութի արեւմտեան, գլխաւորաբար իսլամաբնակ թաղամասերու (ուր եւ կը գտնուէր Նշան Փալանճեան ճեմարանը, Համազգայինի Մելանքթոն եւ Հայկ Արսլանեան ճեմարանը (ճարտարապետ՝ Ս. Սարգսեան) Նորսիկեան մանկապարտէզի շէնքը) հայաթափման հետեւանքով 1976 թուականէն դպրոցի նոր մասնաճիւղ հաստատուած էր նաեւ մայրաքաղաքի արեւելեան հատուածին մէջ։ Վերջինս 1988 թուականին օժտուած է նորակառույց՝ Համազգայինի Մելանքթոն եւ Հայկ Արսլանեան ճեմարան համալիրով։ Նոյն համալիրին մէջ 1991 թուականին բացուած է Նորսիկեան (նախապես՝ Հայ օգնութեան միութեան) մանկապարտէզը, իսկ Նշան Փալանճեան ճեմարանն աստիճանաբար փակուած է։ 2002 թուականին Մելանքթոն եւ Հայկ Արսլանեան ճեմարանն ունեցած է 785 աշակերտ։ Ճեմարանի «Հրաչ Դարբինեան» գրադարանն ունի աւելի քան 35 հազար հատոր գիրք եւ հարուստ արխիւային հաւաքածոյ։

 տնօրէններ 

 Լեւոն Շանթ (1930-51)
 Սիմոն Վրացեան (1952-1969)
 Հրաչ Տասնապետեան (1969-1999)
 Տիգրան Ճինպաշեան (2001-2016)
 Փաուլա Եղիայեան (գործադիր տնօրէն 2016-էն)

 Տես Նաեւ 
 Ազգային Լեւոն եւ Սոֆիա Յակոբեան Քոլէճ
 Ազգային Եղիշէ Մանուկեան Քոլէճ
 Հայ Աւետարանական Շամլեան Թաթիկեան երկրորդական վարժարան
 Գալուստ Կիւլպէնկեան Երկրորդական Վարժարան

 Ծանօթագրութիւն